આજે સહજાનંદ સ્વામી વિશે વાત નીકળે છે ત્યારે ટીકાકારો આંખો મીંચીને સ્ત્રીઓને આપેલા નીચલા દરજ્જાની જ વાત કરે છે. પરંતુ સહજાનંદ સ્વામીએ સ્ત્રીઓને ક્યારે પણ નીચલા દરજ્જાની ન ગણી. ઉલ્ટાનું તેમના કલ્યાણ માટે તે જમાનામાં નવી લાગે તેવી અનેક પ્રવૃત્તિઓ આદરી હતી. સ્ત્રીશિક્ષણના તેઓ હિમાયતી હતાં એટલે જ, ગુજરાતમાં જ્યારે કન્યાશાળાઓ શરૂ થઇ ત્યારે પ્રથમ શિક્ષિકાઓ સ્વામિનારાયણીય બહેનો જ હતી.